b"\n_START_ARTICLE_\nGao Xingjian\n_START_SECTION_\nBakgrunn\n_START_PARAGRAPH_\nGao Xingjians far var bankansatt, moren amat\xc3\xb8rskuespillerinne. I tidlig barndom ble hans interesse for teater og skriving vakt. I 1950 flyttet han med familien til Nanjing. I 1962 tok han eksamen i fransk og litteratur ved Beijings fremmedspr\xc3\xa5ksuniversitet.  litteratur. Han ble deretter tolk og arbeidet p\xc3\xa5 forskjellige m\xc3\xa5ter med spr\xc3\xa5ket._NEWLINE_Under Kulturrevolusjonen (1966\xe2\x80\x931976) ble han sendt til en leir der han skulle omskoleres, og deretter for fem \xc3\xa5r til landbruksarbeid i en landsby.\n_START_SECTION_\nForfatter\n_START_PARAGRAPH_\nI landsbyen kunne han i det skjulte gjenoppta det forfatterskap som han s\xc3\xa5 vidt hadde begynt p\xc3\xa5 f\xc3\xb8r Kulturrevolusjonen. Etter denne tid var omme, ble han i 1977 ansatt ved Komiteen for utenlandske relasjoners avdeling for forfattere. I 1979 var han med en gruppe kinesiske forfattere, heriblant Ba Jin, i Paris, hvor han fungerte som tolk._NEWLINE_I 1980 fikk Gao selv mulighet til \xc3\xa5 skrive skj\xc3\xb8nnlitteratur, da han ble manuskriptforfatter og dramatiker for Folkets Teater i Beijing. Gao ble kjent som pioner innenfor absurd teater i Kina med de stykker han skrev mens han var ansatt ved Folkets Teater. Han var p\xc3\xa5virket av europeiske teatermodeller og fikk derved et rykte som avantgardist. Samtidig var flere av hans teaterstykker kritiske overfor det kinesiske styre, og han ble mer og mere klart u\xc3\xb8nsket av regjeringen. Hans stykke fra 1986, Den annen kyst, ble s\xc3\xa5ledes forbudt._NEWLINE_I 1985 fikk han DAAD-Stipendium for et ett\xc3\xa5rig arbeidsopphold i Vest-Berlin, og der ble han kjent med kunstsamleren Franz Armin Morat. Samme \xc3\xa5r deltok han p\xc3\xa5 den vestberlinske festival Horizonte Festival der Weltkulturen (Nr.3, 1985)._NEWLINE_I 1986 fikk Gao en ukorrekt diagnose p\xc3\xa5 lungekreft, og han dro derp\xc3\xa5 p\xc3\xa5 en ti m\xc3\xa5neders vandretur langs Yangtze. Dette f\xc3\xb8rte til romanen \xc3\x85ndenes fjell. Denne bok, der blander selvbiografi med fiksjon, ble f\xc3\xb8rst utgitt i Taiwan i 1989._NEWLINE_I 1987 flyttet han f\xc3\xb8rst til Freiburg im Breisgau og s\xc3\xa5 til Paris. Etter Tian'anmen-massakren i Beijing i 1989 kritiserte han hendelsene p\xc3\xa5 fransk fjernsyn. Han meldte seg etter 27 \xc3\xa5rs medlemskap ut av det kinesiske kommunistiske parti og leverte fra seg sitt kinesiske pass. Franskmennene innvilget ham politisk asyl. I Paris tjente han til livets opphold som maler. I 1998 ble Gao fransk statsborger._NEWLINE_I 2000 ble han tildelt Nobelprisen i litteratur. Gaos drama betraktes for \xc3\xa5 v\xc3\xa6re fundamentalt absurdistisk av karakter og avantgarde for samtidens Kina. Hans prosaverker har f\xc3\xa5tt mindre oppmerksomhet i hjemlandet enn i utlandet."